«Մենք այդ ուղղությամբ արդեն աշխատում ենք, Հայաստանում ազատականացրել ենք օդային տարածքը: Հնդկական ավիաընկերությունները կարող են չվերթներ իրականացնել Նյու Դելի-Երևան ուղղությամբ, ինչպես նաև Երևանից աշխարհի այլ մասեր: Մյուս կողմից Հնդկաստանում պետք է հսկայական աշխատանք տանենք Հայաստանի ճանաչելիությունը բարձրացնելու համար: Ինչ-որ չափով արդեն սկսել ենք այդ աշխատանքը, Հայաստան են այցելել տուրիստական գործակալությունների, գործարար միությունների ներկայացուցիչներ: Արդեն հնդիկ կինեմատոգրաֆիստների կողմից նկարվել է առաջին ֆիլմը Հայաստանում: Այժմ նախապատրաստական աշխատանքներ են տարվում երկրորդ ֆիլմը նկարելու համար: Դրանք գեղարվեստական ֆիլմեր են, բայց հնդկացիների համար տեսանելի կլինեն Հայաստանի տեսարժան վայրերը, բնությունը: Համոզված եմ, որ տեսանելի ապագայում ունենալու ենք օդային հաղորդակցություն»,- «Արմենպրես»-ի հաղորդմամբ՝ ասել է նախագահը: